Ir-Regolament tal-Kummissijoni (KE) Nru 1390/95
tal-20 ta' Ġunju 1995
li jemenda r-Regolament (KE) Nru 671/95 dwar l-assenjazzjoni ta' kwantitajiet speċifiċi tar-riferiment għal ċerti produtturi tal-ħalib u prodotti mill-ħalib fl-Awstrija u l-Finlandja
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 3950/92 tat-28 ta' Diċembru 1992 lijistabbilixxi imposta addizzjonali fis-settur tal-ħalib u tal-prodotti mill-ħalib (1), kif l-aħħar emendat bir-Regolament (KE) Nru 630/95 (2), u b'mod partikolari s-seba' subparagrafu ta' l-Artikolu 3(2) tiegħu,
Billi r-Regolament (KE) Nru 671/95 (3) jistabbilixxi r-regoli biex jiġu allokati l-kwantitajiet speċifiċi tar-riferiment għal ċerti produtturi tal-ħalib fl-Awstrija u l-Finlandja; billi, wara li kien hemm diffikultajiet amministrattivi fl-Awstrija li għalihom il-partijiet interessati ma jistgħux jinżammu responsabbli, ma kienx possibbli f'każijiet divers li tintlaħaq it-temma taż-żmien stabbilita għalbiex jiġu sottomessi l-applikazzjonijiet tal-produtturi; billi għalhekk dan il-fatt irid jittieħed f'konsiderazzjoni u tiġi emendata t-temma taż-żmien fil-kwistjoni;
Billi l-miżuri pprovvduti f'dan ir-Regolament huma skond l-opinjoni tal-Kumitat tal-Ġestjoni tal-Ħalib u tal-Prodotti mill-Ħalib,
ADOTTAT DAN IR-REGOLAMENT:
Artikolu 1
"- qabel l-1 ta' Mejju ta' qabel id-data li fiha jtemm il-perjodu taż-żmien ta' l-interruzzjoni totali jew parzjali tal-produzzjoni, jew qabel it-30 ta' Ġunju 1995 jekk il-perjodu jtemm fis-sena 1995,
- qabel it-30 ta' Ġunju 1995 għall- applikazzjonijiet issottomessi mill-produtturi li jwettqu l-kondizzjonijiet riferiti fl-Artikolu 1(1)(ċ)."
Artikolu 2
Dan ir-Regolament għandu jidħol fis-seħħ fis-seba' jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-20 ta' Ġunju 1995.